เมื่อวันที่24กับ28 ผมมีพสพ.กับแฟน ผมมั่นใจว่าปลอดภัย เพราะผมใส่ถุงยาง แล้วพอใกล้เสร็จ​ผมก็ดึงออกมาชักในถุง แต่แฟนผมมีเลือดออกทั้งสองวันเลย โดยวันที่24เป็นครั้งแรกของแฟนผม ผมอยากทราบว่าจะท้องมั้ย
สวัสดีค่ะ หากมีเพศสัมพันธ์ โดยใส่ถุงยางอนามัยและใช้ได้อย่างถูกต้อง ไม่มีการฉีกขาดหรือรั่วซึม โอกาสที่จะตั้งครรภ์มีประมาณ 2% ซึ่งถือว่าน้อยอยู่สำหรับเลือดที่ออกมานั้น อาจเป็นเลือดที่เกิดจากการฉีกขาดของเยื่อบุของเยื่อพรมจารีได้ เพราะเพิ่งมีเพศสัมพันธ์เป็นครั้งแรกและครั้งที่ 2 ค่ะ โดยปกติ เลือดที่ออกจะมีปริมาณไม่มาก และออกแบบซึมๆ และจะหยุดไหลไปได้เองในที่สุดค่ะ ดังนั้น หากเลือดที่ออกมีปริมาณเล็กน้อย ไม่มีแสบหรือเจ็บช่องคลอดร่วม ไม่มีปวดท้องน้อย ก็ไม่ได้ผิดปกติหรืออันตรายอะไรค่ะ และไม่ได้เป็นการบอกว่าจะมีการตั้งครรภ์เกิดขึ้นหรือไม่ค่ะแต่หลังจากนี้ หากจะมีเพศสัมพันธ์บ่อยๆ ก็อาจเลือกใช้วิธีคุมกำเนิดที่มีประสิทธิภาพสูงกว่าถุงยางอนามัย เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งจะช่วยป้องกันการตั้งครรภ์ได้มากกว่า 99% ค่ะ